Hoitotyön kehittämisen ohjausryhmä

Asettaminen	
	Sosiaali- ja terveysministeriö on tänään tekemällään päätöksellä asettanut hoitotyön kehittämisen ohjausryhmän tekemään esityksen hoitotyön toimintaohjelmaksi vuosille 2008-2011 sekä tukemaan ohjelman toimeenpanoa.	

Toimikausi	
	15.9.2008 - 31.12.2011  	

Tausta	
	Valtioneuvosto hyväksyi 31.1.2008 Sosiaali- ja terveydenhuollon kansallisen kehittämisohjelman, KASTE-ohjelman vuosille 2008-2011. Ohjelman toimenpide 17 koskee johtamisen, työjaon ja työhyvinvoinnin kehittämistä. Ohjelman liitteisiin on kirjattu hoitotyön tavoite- ja toimintaohjelman laatiminen vuosille 2008-2011. Hoitotyön toimintaohjelma suunnataan hoitotyön johtamisen kehittämiseen osana KASTE-ohjelman johtamisen kehittämishanketta. Hoitotyön ohjelmassa otetaan huomioon myös sosiaalihuollon ja –palveluiden johtamisen kehittämishanke, Toimiva terveyskeskus –hanke, PARAS-hankkeen toimeenpano, terveydenhuoltolain valmistelu sekä Kansallisen terveyshankkeen ja Sosiaalialan kehittämishankkeen tulokset.

Hoitotyön toimintaohjelman laatimisen taustalla ovat sosiaali- ja terveydenhuollon rakenteelliset ja toiminnalliset muutokset. Hoitotyön johdon vähentäminen vaikeuttaa vakavasti hoitotyön käytäntöjen kehittämistä ja kansalliseen kehittämistyöhön osallistumista. Yksikkökoon ja palvelutarpeen kasvaessa sekä työvoiman saatavuuden vaikeutuessa hoitotyön johtamisen merkitys kasvaa entisestään. Sosiaali- ja terveydenhuollossa ei tällä hetkellä ole sellaista johtamisjärjestelmää, joka pystyisi koko organisaation kattavasti ohjaamaan tarvittavia muutoksia ja pysymään mukana nopeassa kehityksessä. Puutteet johtamisessa näkyvät viime kädessä potilaan saaman hoidon laadun ja toiminnan sujuvuuden heikkenemisenä.

Terveyttä ja hyvinvointia näyttöön perustuvalla hoitotyöllä -ohjelmalla määriteltiin toimenpiteet hoitotyön käytännön, johtamisen, koulutuksen ja tutkimuksen kehittämiseksi vuosina 2004-2007. Stakesin tekemän arvion mukaan tämä ohjelma ohjasi hoitotyön kehittämistä ja edisti hoitotyön alueellista yhteistyötä. Ohjelman toimeenpanoa tukeneista 15 alueellisesta hoitotyön verkostosta muodostui toimiva rakenne sosiaali- ja terveydenhuollon toimintayksiköiden keskinäiselle sekä niiden ja koulutusyksiköiden väliselle verkostoitumiselle.	

Tavoitteet	
	Hoitotyön kehittämisen ohjausryhmän tavoitteena on parantaa hoitotyön vaikuttavuutta ja vetovoimaa kehittämällä hoitotyön johtamisrakenteita ja –käytäntöjä sosiaali- ja terveydenhuollon uudistuvissa toimintaympäristöissä. Lisäksi tavoitteena on väestön terveyserojen kaventaminen edistämällä eri ikäisten terveyttä ja hyvinvointia sekä hoitoon pääsyn ja palveluiden laadun turvaaminen vahvistamalla hoitotyön osaamista ja suuntaamalla henkilöstövoimavaroja tehokkaasti.	

Tehtävä	
	Ohjausryhmän tehtävät ovat seuraavat:
1) Hoitotyön toimintaohjelman laatiminen vuosille 2008-2011 hoitotyön johtamisen kehittämiseen. Ohjelmassa tehdään esitykset:
- hoitotyön johtamisen uusiksi rakenteiksi ja käytännöiksi, joita kokeillaan ja arvioidaan osana KASTE-ohjelmaa
- hyviksi käytännöiksi ja työkaluiksi rekrytointia, sijaishankintaa sekä henkilöstön osaamisen kehittämistä ja sitouttamista varten
- näyttöön perustuvien yhtenäisten hoitotyön käytäntöjen käytön edistämiseksi
- terveyden ja hyvinvoinnin edistämisen integroimiseksi hoitotyön johtamisen rakenteisiin ja käytäntöihin osana muuta terveyden edistämisen kehittämistä

2) Hoitotyön toimintaohjelman toimeenpanon tukeminen. Tätä varten ohjausryhmä laatii toimeenpanosuunnitelman, jossa tehdään esitykset:
- keskushallinnon ja muiden valtakunnallisten toimijoiden yhteistyön edistämiseksi hoitotyön alueellisten verkostojen ja KASTE-ohjelman alueellisten johtoryhmien kanssa
- hoitotyön toimintaohjelman toimeenpanon ja tulosten seuraamiseksi ja arvioimiseksi
- hoitotyön toimintaohjelmasta tiedottamiseksi

Lisäksi ohjausryhmä tekee ohjelman toimeenpanon tukemiseksi esitykset: 
- hoitotyön toimintaohjelman toimenpidealueisiin liittyvien tunnuslukujen kehittämisestä osana KASTE-ohjelmaan sisältyvien toiminnan seuranta- ja ohjausjärjestelmien kehittämistä
- sosiaali- ja terveysalan koulutuksen kehittämisestä hoitotyön toimintaohjelman linjausten mukaisesti	

Organisointi	
		Puheenjohtaja Marjukka Vallimies-Patomäki, neuvotteleva virkamies, sosiaali- ja terveysministeriö 	
		Varapuheenjohtaja Marja-Leena Perälä, tutkimusprofessori, Sosiaali- ja terveysalan tutkimus- ja kehittämiskeskus, Stakes 	
		Jäsenet:	
		Marjaana Pelkonen, ylitarkastaja, sosiaali- ja terveysministeriö	
		Henkilökohtainen varajäsen Taru Koivisto, neuvotteleva virkamies, sosiaali- ja terveysministeriö	
		Maijaliisa Junnila, tulosaluejohtaja, Sosiaali- ja terveysalan tutkimus- ja kehittämiskeskus Stakes 	
		Henkilökohtainen varajäsen Timo Hujanen, tutkija, Sosiaali- ja terveysalan tutkimus- ja kehittämiskeskus Stakes 	
		Simo Kokko, kehittämispäällikkö, Sosiaali- ja terveysalan tutkimus- ja kehittämiskeskus Stakes 	
		Henkilökohtainen varajäsen Eija Peltonen, suunnittelija, Sosiaali- ja terveysalan tutkimus- ja kehittämiskeskus, Stakes 	
		Marjukka Laine, tiimipäällikkö, Työterveyslaitos 	
		Henkilökohtainen varajäsen Kari Lindström, johtaja, Työterveyslaitos 	
		Paula Asikainen, hallintoylihoitaja, Satakunnan sairaanhoitopiirin ky, Suomen Kuntaliitto 	
		Henkilökohtainen varajäsen Soile Paahtama, erityisasiantuntija, Suomen Kuntaliitto 	
		Merja Miettinen, hallintoylihoitaja, Pohjois-Savon sairaanhoitopiirin ky 	
		Henkilökohtainen varajäsen Pasi Kuosmanen, ylihoitaja, Pohjois-Savon sairaanhoitopiirin ky 	
		Taina Soini, hallintoylihoitaja, Turun terveysvirasto 	
		Henkilökohtainen varajäsen Tuula Cornu, ylihoitaja, Turun terveysvirasto 	
		Jussi Ripsaluoma, ylilääkäri, Tampereen kaupunki 	
		Henkilökohtainen varajäsen Sami Uusitalo, osastonhoitaja, Tampereen kaupunki 	
		Helvi Kyngäs, professori, Oulun yliopisto 	
		Henkilökohtainen varajäsen Juhani Nikkilä, professori, Oulun yliopisto 	
		Heikki Erola, lehtori, Rovaniemen ammattikorkeakoulu 	
		Henkilökohtainen varajäsen Kerttu Oikarinen, toimialajohtaja, Rovaniemen ammattikorkeakoulu 	
		Jouni Sallinen, varapuheenjohtaja, Pohjois-Karjalan koulutuskuntayhtymä 	
		Henkilökohtainen varajäsen Ritva Pakarinen, koulutusjohtaja, Pohjois-Karjalan ammattiopisto 	
		Tomi Kaasinen, toiminnanjohtaja, Suomen CP-liitto ry, YTY ry 	
		Henkilökohtainen varajäsen Riitta Kittilä, suunnittelija, YTY ry 	
		Kristiina Junttila, erikoissuunnittelija, Helsingin ja Uudenmaan sairaanhoitopiirin ky 	
		Henkilökohtainen varajäsen Jarmo Nivalainen, ylihoitaja, Helsingin ja Uudenmaan sairaanhoitopiirin ky 	
		Pysyvät asiantuntijat:	
		Asiantuntija Arja Holopainen, TtT, Hoitotyön Tutkimussäätiö 	
		Henkilökohtainen varajäsen Liisa Hallila, Ph.D., Hoitotyön Tutkimussäätiö 	
		Asiantuntija Päivi Voutilainen, puheenjohtaja, Sairaanhoitajien koulutussäätiö 	
		Henkilökohtainen varajäsen Katriina Laaksonen, puheenjohtaja, Suomen sairaanhoitajaliitto, Sairaanhoitajien koulutussäätiö 	
		Asiantuntija Terttu Pakarinen, henkilöstön kehittämisen asiantuntija, Kunnallinen työmarkkinalaitos 	
		Asiantuntija Paula Ilveskivi, lakimies, AKAVA ry 	
		Henkilökohtainen varajäsen Marketta Kupiainen, hallintoylihoitaja, Terveystieteiden akateemiset johtaja ry, AKAVA ry 	
		Asiantuntija Leila Kostiainen, pääsihteeri, STTK ry 	
		Henkilökohtainen varajäsen Antti Aarnio, ekonomisti, STTK ry 	
		Asiantuntija Kari Haring, asiantuntijalääkäri, SAK ry 	
		Henkilökohtainen varajäsen Riitta Vehovaara, koulutustoimitsija, SAK ry 	
		
	Ohjausryhmä voi asettaa jaostoja toimintaohjelman laatimista varten. Ohjausryhmän tulee tehdä yhteistyötä sosiaalihuollon ja –palvelujen johtamisen kehittämishankkeen, Toimiva terveyskeskus –hankkeen, hoitotyön alueellisten verkostojen ja KASTE-ohjelman alueellisten johtoryhmien kanssa. Ohjausryhmän tulee kuulla opetusministeriön, Kansanterveyslaitoksen, Terveydenhuollon oikeusturvakeskuksen, Opetushallituksen, alan yksityisten palveluntuottajien, sosiaali- ja terveydenhuollon ammatillisten järjestöjen ja potilasjärjestöjen edustajia. Ohjausryhmä voi kuulla myös muita tarvittavia asiantuntijoita. Ohjausryhmällä on oikeus ottaa sihteeri ministeriöstä tai sen konserniin kuuluvista laitoksista.	

Kustannukset ja rahoitus	
	Ohjausryhmän kustannukset maksetaan sosiaali- ja terveysministeriön toimintamenomomentilta 33.01.01	

	
Peruspalveluministeri	
Paula Risikko	

	
Ylitarkastaja	
Virpi Vuorinen	
	
JAKELU	
	Päätöksessä mainitut	

TIEDOKSI	
	Sosiaali- ja terveysministeri Liisa Hyssälä
Valtiosihteeri Terttu Savolainen, STM
Valtiosihteeri Ilkka Oksala, STM
Erityisavustaja Marja Tallavaara, STM
Erityisavustaja Anna Manner-Raappana, STM
Kansliapäällikkö Kari Välimäki, STM
Opetusministeriö
Stakes
Työterveyslaitos
Kansanterveyslaitos
Terveydenhuollon oikeusturvakeskus
Opetushallitus
Suomen Kuntaliitto
HUS
Pohjois-Savon sairaanhoitopiirin ky
Turun terveysvirasto
Tampereen kaupunki
Oulun yliopisto
Rovaniemen ammattikorkeakoulu
Pohjois-Karjalan koulutuskuntayhtymä
Pohjois-Karjalan ammattiopisto
YTY ry
Hoitotyön Tutkimussäätiö
Sairaanhoitajien koulutussäätiö
Kunnallinen työmarkkinalaitos
AKAVA ry
STTK ry
SAK ry
KASTE-ohjelman neuvottelukunta
KASTE-ohjelman alueelliset johtoryhmät
Toimiva terveyskeskus –hanke, STM
Sosiaalihuollon ja –palvelujen johtamisen kehittämishanke, STM
Hoitotyön alueelliset verkostot
STM/HAO
STM/STO
STM/HTO
STM/TAO
STM/TSO
STM/VAO
STM/VIE
STM/Kirjaamo
STM/Hare